יוסף כרמל (רב)

הרב יוסף גרשון כרמל (נולד ב־8 ביוני 1953) הוא ראש כולל ארץ חמדה בירושלים ואב"ד "ארץ חמדה - גזית".

תולדות חייו
נולד בירושלים בכ"ה בסיון שנת תשי"ג, נינו של הרב יוסף גרשון הורביץ (רבה של מאה שערים) ודור שביעי לתלמידי הגר"א. למד בישיבת נתיב מאיר. היה ממייסדי ישיבת ניר קריית ארבע, בה שימש כר"מ במשך כעשור. שירת בצה"ל בחיל השריון, ולחם במלחמת יום הכיפורים ובמלחמת שלום הגליל. החל משנת תשמ"ה החל לשמש כמרצה בכיר במכללה ירושלים. בשנת תשמ"ז התמנה לכהן כראש בית המדרש במכון מאיר למשך כשנה. באלול תשמ"ז ייסד יחד עם הרב משה ארנרייך את כולל ארץ חמדה, תחת נשיאותו של הרב שאול ישראלי. עד היום מכהן הרב כרמל כראש הכולל יחד עם הרב ארנרייך. הרב כרמל עומד בראש פרויקט "Ask The Rabbi" ("שאל את הרב") שנתן עד כה למעלה מ-15,000 תשובות בהלכה באנגלית לפונים מרחבי העולם, בהם רבני קהילות רבים.
שמו הוצע בעבר כמועמד לכהן כרבה של ירושלים.

אחותו שלומית נשואה לרב יהודה קרויזר.

ספריו
 צפנת אליהו - ביאור על ביאור הגר"א לשולחן ערוך חושן משפט - הלכות נזקי ממון.
 בעריכתו ובהכוונתו: שו"ת במראה הבזק - סדרת ספרי שו"ת שכתבו רבני המכון לשואלים ורבנים מרחבי העולם בכל תחומי ההלכה.
 צפנת ישעיהו - ביאור מקיף על ספר ישעיהו. בהוצאת מגיד.

קישורים חיצוניים
 קורות חייו באתר ארץ חמדה
 שיעורי הרב כרמל באתר ישיבה
 מאמרי הרב כרמל באתר ערוץ 7
 
 "צעקתי לא לירות" סיפור הטלית שהצילה במלחמת יום הכיפורים, באתר הידברות
 

ראשי כולל אברכים ישראלים
קריית משה: רבנים
מחברי ספרי הלכה
בוגרי ישיבת נתיב מאיר
רבני ישיבת ניר קריית ארבע
ארץ חמדה
פרשני מקרא בעת החדשה
אבות בתי דין
סגל מכללה ירושלים
בוגרי ישיבת ניר קריית ארבע
דייני רשת ארץ חמדה גזית
ישראלים שנולדו ב-1953